જલેબી, સમોસાં, પાણીપૂરી નામ સાંભળતાં જ મોંમાં પાણી છૂટયું હશે. જમવાની આવી ચટાકેદાર વાનગીઓનું નામ સાંભળતાં જ મોંમાં પાણી છૂટતું હોય તો તે સ્વાદ પર કંટ્રોલ રાખવાની વાત જ અઘરી છે. કડાઈમાં ભરેલા તેલમાં તળાતી આ વાનગીઓ સ્વાદ માટે જેટલી લલચાવે છે તેના કરતાં વધારે સ્વાસ્થ્ય માટે નુકસાનકારક છે. તેમાં પણ જો વાત એક વાર વપરાયેલા તેલને બીજી વાર ઉપયોગમાં લેવાની આવે તો હેલ્થ માટે તે અત્યંત નુકસાનકારક છે.